
1 destin dal autonomisim furlan 

al è simpri stàt dome un: jessi 
ignoràt dai partîts talians cuant 
che nol jere calcolàt pericolòs, 
dopràt cuant che lu si podeve 
doprà, dispreseàt cuant che 
no lu si podeve plui controlà. 
_Intal ultin periodi si disarès 
duncje che alc tal aiar dal Friùl 
al à di jessi pardabon cambiàt, 
parcè che i partîts talians a stan 
scomencant a atacà in maniere 
simpri plui dure chei esponents 
dal mont politic, in particolàr 
sindics e aministradòrs, che a son 
daùr a fà sintî simpri plui fuarte 
la vôs di chei che a pensin che 
l’identitàt furlane e la specialitàt a 
sedin valòrs di difindi cul cùr e cu 


la anime, ma ancje cul cerviel. 

© a pagjine4e 5 

- Il salùt dal sindic 
di Sapade 

- Lis fiestis dai altris 
popui di Europe 

- Il 1077 al devente 
une maiute 

- Poker di Patriarcjis 

Memorie di pre Toni 
AE RET 

de muart 


€a pagjine 6 

Simpri bogns 

La nestre rubriche 
leterarie scrite di Laurin 


Zuan Nardin sui libris 
furlans di lei 


© a pagjine 8 
Slovenie e Europe 


Ogni més un voli su ce 
che al sucêt fùr de Patrie 


© a pagjine 9 

I fradis Karamazofs 
Lis primis riis dal romanç 
di Dostoevskij voltadis 
par furlan di Pablo Gortan 





i EDITORIAL 


LA PROPUESTE AUTONOMISTE 
E TACHE A DA FASTIDI 


= Walter Tomada 


_Invezit int che e à vût 
responsabilitàts ancje di guvier 

in cheste regjon, come il conseîr 
Luca Ciriani, fevelant de 
pussibilitàt di costituzion di 

une fuarce autonomiste si sint 
menagade: lu à dimostràt atacant la 
Assemblee de Comunitàt Linguistiche 
Furlane e il president dai siei 

102 sindics, Diego Navarria. 

Par Ciriani dome chei che a àn un 
cognon furlan come lui a son in stàt 
di podé dî la lôr su autonomie dal 
Friùl: i “sicilians” come Navarria 

a àn di stà dome cuiets a scoltà i 
Fratelli d'Italia, che lôr sì a vuelin 

il ben dai furlans. 

_L'ironie di Ciriani si è indregade 
ancje ai sindics dal Pat pe 
Autonomie. «Dulà jerino fin cumò, 


intant che la Serracchiani ur disfave 
i Comuns?» si domande. 

Se al ves voie di scoltàle, la 
rispueste e je clare: a jerin intai lôr 
municipis a cirî di paràsi dai dams 
che ancje chei come lui a àn fat aes 
nestris comunitàts. 

Ciriani si dismentee — ma i furlans 
no - di jessi stàt vicepresident de 
zonte di Renzo Tondo, chel che al 
diseve «Il friulano è una cazzata!». 
_Dulà jerial lui intant che Tondo 
al firmave cun Tremonti un Pat 
che al sdrumave la autonomie 
finanziarie de Regjon? 

Par sigûr la Serracchiani no varà fat 
di miòr, ma almancul e sta cidine 
pe vergogne. Invezit Ciriani al 
tabaie: parcè? 

_Si sa, la gjaline che e cjante e je 


Un imni pe Patri 


è Alessio Screm 


La Patrie dal Friùl e vôl il so imni, 
come ogni patrie che si rispieti. 

O vin la lenghe, la fieste, la 
bandiere o miôr lis bandieris, 

di pàs e di vuere. Al mancje 
limni, di cjantà ducj insiemi 

intes ricorencis e no dome. Une 
musiche e peraulis rapresentativis, 
indulà che ducj i furlans a puedin 
ricjatàsi. Il discors al jere vignût 
fàr lan passât, cuant che midiant 
de rubriche “Scremaduris” sul 


side 





Messaggero Veneto al jere partît 
un sondag par individuà la cjancon 
plui rapresentative dal Friùl, 

in viste di un imni vér. E veve 
stravint “Stelutis alpinis”, seconde 
“Scjaracule maragule”, tierce la 
vilote “Tu tramontis”. Ma no si 
trate di imnis. 


E ALORE CUMÒ AL PARTÌS 
IL BANT, anunziàt in ocasion 


de 940me Fieste de Patrie dal 


simpri ché che e à fat Pûf. 

La conclusion duncje e je dome 
une: in chest moment tancj 
sindics, aministradòrs e citadins 

a àn capît che campe e drete no 
fasin (se mai ju an fats) i interès 
dai furlans. E sul teritori e je 
daùr a nassi, intune farie politiche 
simpri plui autonomiste propit 
parcè che e nas dal bas, une 
propueste politiche che e tache 
pardabon a dâ fastidi. 

_E je une gnove classe dirigjente 
vignude su tai municipis a “pan e 
delibaris”, che aromai e je pronte a 
mostrà a Ciriani e ai suoi Fratelli 
(d’Italia e no dome) di jessi une 
alternative che no si spavente: ni 
di front ai siei atacs, ni di front ae 
prospetive di vuidà la Regjon. I 


Friùl, domenie ai 2 di Avrîl dal 
2017 a Sapade. A bandî il concors 
al è l’Istitàt Ladin Furlan Pre 

Checo Placerean, par une gare di 
composizion vierte a ducj. 

Il componiment al à di jessi par 
còr, armonizàt di dòs a cuatri vòs, 

e orchestre classiche. Il test par 
furlan al pues jessi cjapàt sedi di un 
lavòr bielzà esistent, sedi invezit di 
un dut gnûf. Nol pues però jessi la 
traduzion di un test in altre lenghe, 
e al à di jessi scrit rispietant la 
grafie uficiàl. Bisugne ancje garanti 
il rispiet dai dirits di autòr, tal 

câs, e cedi al Istitàt organizadòr 
ogni dirit di produzion, difusion, 
regjistrazion, parcè che si vàl spandi 
il plui pussibil l’imni vincidér, ancje 
midiant de realizazion di un cd, cu 
la part vocàl e cence, par permeti a 
ducj di cjantàlu in maniere libare. 


BISUGNE INVIA LA OPARE 
DENTRI DAI 20 DI ZENAR 

DAL 2018. Lis modalitàts e dutis 
lis regulis a saran publicadis sui 
varis sîts internet di promozion 

de lenghe e de culture furlane, 
come www.istitutladinfurlan. 

it, www.arlef.it , e ancje nô no 
mancjarìn di furnî ducj i detais 

di cheste iniziative. Une zurie 
specializade, componude di cinc 
esperts tai cjamps de musiche, 

de lenghe e de storie furlane, e 
valutarà i lavôrs. Un di lôr al fasarà 
di President e al sarà une figure 
famose a nivel internazionîl. 

Sul plat a son 3000 euros pal imni 
vincidòr che al vignarà eseguît inte 


Fieste de Patrie 2019. E 

I partîts talians 
e i lôr soldaduts 
a son dome 


e Dree Valcic 


K Che si fasi a Sapade/Plodn 
l’inovàl pal 3 di Avrîl, la date che 
nus ricuarde la nassite de Patrie 
dal Friùl, al va no dome sotlineàt 
cun fuarce, ma puartàt par esempli 
di une voie di democrazie tornade 
dongje. A cheste si à di acompagnà 
la convinzion che cheste voie vué 

e je leade a strent a la vitorie dal 
autonomisim. 


k Un tiermin che a sò volte, nol 
va viodàt dome tant che espression 
juridiche o istituzionàl, tant che 
premesse pal autoguvier, ma ancje 
e soredut di concezion dal mont, 
vision de politiche e duncje, dai 
rapuarts umans e sociài che a 
determinin lis regulis de societàt 
civîl. Normis che si basin sul rispiet 
mutuîl e des minorancis, 

sul coret rapuart tra dirits e dovés, 
sul control dai elets inte trasparence 


de robe publiche. 


XX Il pinsîr autonomist al è 

la concezion filosofiche che e 
permet di là fàr des secjis di chés 
ideologjiis che, une volte racuelte 
in pratiche, a àn puartàt ae crisi 
de societàt contemporanie, 

ae mancjance di prospetivis intun 
mont slambràt di conflits 

e contradizions. 


kk Chel che al sucét in Friùl, nol è 
che il riflès di ché agonie che e viòt 
i partîts talians no in stàt di frontà i 
problemis reài, a volé jessi bogns, o 

fintremai compligs de crisi di cumò. 


xx Dute la classe politiche 
taliane e i siei soldaduts regjonài 
fedéi, e rapresente chel pés al pît 
che il popul furlan al à di diliberàsi 
di corse prime che e lu cjapi sot 
inte sô ruvine fiscant ce che al reste 
dai sacrificis fats de nestre int par 
vignî fûr de miserie 


e dal sotsvilup. 


XX Ae fin dai agns '60 il Friùl 

si cjatave cuasi al pàr des zonis 
deprimudis dal meridion, dopo dal 
taramot o jerin rivàts a lis posizions 
(al va indevant a pagj. 2) © 

© (di pagj. 1) 
I partîts talians e i lôr 


soldaduts a son dome 
un pés 


di cjàf, vué o sin vie par tornà 
indaùr ai agns 60. 


k Se no bastassin i rilevadòrs 
economics, a rivin altris segnài 

de cuotidianitàt. Doi esemplis 
par ducj. In Cjargne si torne a 
manifestà cuintri lis servitàts 
militàrs e il guvier si “dismentee” 
di meti il furlan inte convenzion 
cu la Rai: i doi temis a jerin 
dentri inte letare famose dal 
clericàt furlan, li che 529 predis 
a denunziavin il stàt di sotsvilup 
là che si cjatave il Friùl e lis 
responsabilitàts dal podè politic. 
Al jere il 1967, in maniere esate 
cincuante agns indaùr! 


XK Se duncje i partîts talians e lis 
lôr sucursàls locâls, a àn falît, parcè 
nudrî sperance in cualchi ferment 
gnûf, parcè crodi intun salt di 
rabie e braùre popolàr a poie dal 
autoguvier? Cose e pues sburtà a 
vé fiducie intune classe politiche 
gnove e furlane, sburtade dai stes 
ideài che a son stàts di Placereani, 
Sclafs, Marcs, Marcuts, Bielute? 


K I precedents no son ciert legris: 
dispès si è vàt miòr fà di crogule al 
podè e ai siei partîts, altris voltis e 
je prevalude la division, intant che 
i personalisims a trionfavin. 


k Ma vué o sin obleàts, no vin 
sielte: o si cjape la strade dal partît 
autonomist furlan e si va a vinci 


o si è fûr di ogni pussibil futûr. 


K Par nô, vecjos autonomiscj, al 
sarès dome che il fin di un sium, ma 
pai nestris zovins un jevà tragjic. I 





DANUS UNE MAN 
5 PAR MIL 


Ancje chest an, cu la declarazion 


dai redits tu puedis dài une man a 
La Patrie dal Friùl, il mensîl 
dut in lenghe furlane dal 1946. 
Nol coste nuie, baste meti il numar 


01299830305 


te casele juste: 





me 

SOSTEGNO DEL VOLONTARIATO E DELLE ALTRE 
ORGANIZZAZIONI NON LUCRATIVE 
DI UTILITÀ SOCIALE, DELLE ASSOCIAZIONI 
DI PROMOZIONE SOCIALE E DELLE ASSOCIAZIONI 
E FONDAZIONI RICONOSCIUTE CHE OPERANO 
NEI SETTORI DI CUI ALL'ART. 10, C. 1, LETT. A9, 
DEL D.LGS. N. 460 DEL 1997 


e firmà la destinazion dal 5 par mil 








10 agns fa pre Toni nus lassave 
bessòi, ma la sò vite nus fasarà 
simpri di feràl, come che si 
intitule la rubriche mensîl 

li che o publichìn i siei scrits. 
(la Redazion) 


Pre Toni Beline, in pocjis rîs al 

è dificil di meti adun. Forsit a 
bastaressin tré adietîfs: om, predi e 
furlan. Om, no dome di un pont di 
viste biologjic: o feveli di umanitàt, 
capacitàt di sintî chel che al è 
dongje cence filtri. Sintîsi part o, tal 
so câs, incjarnàsi te umanitàt che 

lu tignive dongje come un grim di 
mari. Cheste umanitàt tal dolòr, te 
rabie, te ridade e te tenarece no je 
mai mancjade, e i siei scrits a son 
intenzàts in chel ingjustri. Predi 

di conseguence. Pastòr, vuide che 
nol poie il sò rûl sul podé, ma che 
al cjape sù il so savé rispuindi, la sò 
responsabilitàt, de autorevolece. 
Cussì, il predi nol jere chel che al 
contentave ducj, ma chel che fedél a 
di un Vanzeli si veve di comprometi 
sielzint cui e parcè servî. Cussì al 
par crût e dûr cuant che al scrîf 

ai grancj de glesie, de politiche o 

de culture, ma tal stes timp dolç e 
delicàt cuant che al conte de biade 
int che e tribule par là indenant. 
Furlan, parcè che jessi citadin dal 
mont nol pues volè dî jessi une 
sorte di apolit cence lidrîs, ma ben 
il contrari: jessi une part di chel 
mont complès che te sò diversitàt si 
pues confrontàsi e insioràsi. 





O ona —\-—__ 


Pre Toni Beline: 
om, predi e furlan 


che al voleve cambia il mont 


fin tal ultin savint, fint tal 


ultin, che no lu cambiarà. 
eo Mauro Della Schiava 









iiz 


UN OM CHE NOL È BON DI 
INACUARZISI DI CHEL CHE AL 
À DONGJE NOL È UMAN, AL È 
EGOIST O VUARP, Un predi che 
nol è fedêl al Vanzeli di Crist al è 
un oportunist. Un furlan che al à 
dome une conotazion gjeografiche 
nol puarte zovament a di nissun, 

o dome a cui che al à interès a 

un nivelament culturâl che al 
semplifichi e al banalizi la diversitât 
in dutis li sôs declinazions. Dut 
chest intun om, un om che al 


= 


=" 


ven ricuardàt di chei che lu àn 
cognossàt partint dal cûr e dal cjàf. 
Pre Toni al partìs frut a 11 agns in 
seminari, al ven formàt, staronzàt 
predi intal 1965, al dîs messe par 
talian. Dopo un periodi di timp a 


Codroip, al passe in Cjargne indulà 


che al ven convertît de “biade int”; 


al capìs che no si pues jessi parsore, 


ma dentri, jessi part, al bisugne 
incjarnàsi inte int come chel dal 
Vanzeli: lenghe, storie, culture e 
fature. 


LA MALATIE LU PUARTE A 
SCUGNÎ LÂ A VISEPENTE 
INDULÀ CHE AL CONTINUE A 
JESSI MESTRI E PLEVAN. 
Mestri che nol insegne, ma che 

al eduche. Nol met dome dentri 
nozions, ma al tire fûr di chei 

fruts ce che lôr a puedin dà, un 
respîr profont, un puint di relazion 
autentiche tra lòr e il mont, 

il lòr mont. Al torne a cjapà in man 
la traduzion de Bibie, scomengade 
dal sò mentore pre Checo 
Placerean, e al rive insom cun fede 
e dignitàt, parcè che di une bande 
al è un at di fede, e di ché altre une 
azion di dignitàt viers un popul 
che al pues lei la Peraule di Diu te 
lenghe dal cùr, te sò lenghe. 


POCJIS RÎs PAR DEFINÎLU, 
parcè che i ponts cardinài di un 
om a àn di jessi pòcs e clàrs, e cun 
chei al pues fà tante strade se al sa 
di jessi uman, part dal mont, cu la 
responsabilitàt di impegnàsi par 
«cambià il mont fin tal ultin savint, 
fint tal ultin, che no lu cambiarà». 
Cussì ai diseve dispès pre Toni. 

A chel pont, un cualsisedi al 
podarès dî: alore al è dibant! 
Dibant al è cuant che un al decît 
indulà stà in funzion dal risultàt e 
no de cussience. 

Il prin al starà ben, cence fastidis, 
il secont al varà fastidi, ma al varà 
onorade la sò vite e il sò jessi om. 
Pre Toni, intun sproc, al faseve part 
dal secont grup. Il 





Pre Toni Beline al sarà ricuardat, 
in tant che scritor, soredut pe 
traduzion integràl de bibie par 
furlan. E chest al è cence mancul 
iust, par vie che e je la sò opare 
mestre e ancje par vie che un dai 
criteris dopràts par classificà une 
fevele come lenghe (lenghe e no 
dialet) al è propi chel di vê une 
traduzion integràl de Bibie. 

Ma Beline al à scrit ancje tant 
altri. Restant intal cjamp des 
traduzions, no si pues no memoreà 
Lis baronadis di Pinochio (1978) e 
lis flabis di Fedri (1974), Esòf e 
La Fontaine (1978). E no covente 
spindi peraulis par marcà trop 
impuartantis che a son, par une 
lenghe minorizade, lis buinis 
traduzions di oparis scritis in altris 
lenghis, massime se a son oparis 
mestris, di chés che a inricjissin 

il patrimoni culturàl de umanitàt 
interie. 


E A SON ANCJE ALTRIS 
ASPIETS DE OPARE DI BELINE 
CHE BISUGNE RICUARDÀ: un 

al è cence mancul rapresentàt 

dai scrits che o podaressin clamà 
autobiografics. A son cronachis dai 
siei viacs, chel in tiere sante e chel 
a S. Jacum di Galizie (si, propi chel 
de famose filistocje furlane...dontri 
vigniso...), di esperiencis pastorài, di 
riflessions su la condizion umane, 
su la vite, su la muart, sul dolor, su 
la gjonde, su la famee, su la glesie 
evi. 

Chel altri aspiet no secondari, leàt 
a strent cun chel autobiografic, al è 
chel dai personags che al à vàt mùt 
di incuintrà inte sò vite e inte sò 
azion di predi e di om di letaris. O 


La opare leterarie dal autor 
che al à inviat la lenghe viers 
une cressite plui madure 
e plui cussiente 


e Laurin Zuan Nardin 


ricuardin pre Luîs Zuliani, il plevan 
di Cursuvint, protagonist, cu la sò 
fede gjenuine e totàl e la sò figure 
simpaticone, di une des primis 
oparis di Beline, Sior Santu! (1976); 
e po pre Checo Placerean (Nozis 
par une biografie di 1997), pre Pitin 
(1981), bons. Josef Perissutti, il 

pari spurituàl dal seminari, che pre 


Toni al esalte tanche om di fede, di 





culture e di umanitàt, salacor l’unic 
che al amire sinceramentri jenfri i 
siei superiors dal seminari, che no 
ur sparagne pachis torondis (La 
fabriche dai predis, 1999). 

E inte Tri/ogjie (1999) al si 
confronte cun personags tanche 
don Lauring Milani, Pier Pauli 
Pasolini e Oscar Wilde. Il prin nol 


à nuie ce fà cul Friùl, ma al è une 


une vore dongje de sò sensibilitàt 
di predi e di mestri; il secont al 
è furlan, ma ateist e comunist, 

il tierç nol è ni furlan ni dongje 
di tematichis religjosis. E chest 
nus dîs centant che al jere viert 
pre Toni, viert al confront, a la 
discussion, a la dialetiche e ancje 
cetant che i pesavin lis bariduris 
che i metevin lis regulis de 
jerarchie. 


DI LI E NASSEVE LA VENE 
POLEMICHE CHE NO LU 
BANDONAVE MAI e che e sfiliave 
la ponte de sò pene fin a fàle 
deventà une arme sutile e intal stes 
timp penge, che no voleve fà mâl, 
ma obleà a rifleti, a fasi domandis 
(I! timp des domandis, 2001), a dàsi 
rispuestis o, almancul, a cirîlis. 
Une lenghe e cres se si le dopre par 
dî robis altis, par tratà argoments 
compless, critics, grivis. Se si le 
dopre dome par contà barzaletis 

e reste un dialet, un mieg di 
espression puar e destinàt a 
socombi. Beline al à nobilitàt la 
lenghe furlane, parcè che al à savût 
fevelà par furlan di Diu e de Sô 
peraule, di filosofie, di storie, di 
moràl, di pedagogjie, ma al à ancje 
savàt contà lis robis dal popul 
furlan e slargjà il so orizont ancje 
al di là des monts e dai mars, 
doprant simpri cheste lenghe 

che e jere stade cussì tant e cussì 
di lung mal tratade. Al diseve che 
lui al vares vàt mior, pal furlan, 
une muart dignitose, pitost che 
une agunie patetiche e artificiàl. Se 
cheste lenghe e ves di rivà a evità 
ducj i doi chescj destins, al sarà 
grant mert di pre Toni Beline. I 

lis sôs 12 mil fotograflis a saran 
a disposizion di ducj dentri di un an 


eo Antonella Lanfrit 





Dentri di un an, sul sît Internet dal 
Ipac, l'Istitàt regjonâl pal patrimo- 
ni culturò! dal Friùl-Vignesie Julie, 
ognidune de sôs 12 mil fotografiis si 
podarà viodile e e varà la sò schede 
di presentazion. 

Il material al è chel di pre Josef 
Marchet, storiograf, linguist, leteràt 
e storic de la art, che al fo protagoni- 
st dal dibatit culturàl in Friùl dilunc 
la metàt dal Nûfcent. Convint che 
il Friùl al ves dut par pretindi une 
sò autonomie, Marchet tra lis pre- 
ziosis oparis di studiòs al à lassàt lis 
voris tant che storic da la art, su lis 
gleseutis votivis dal Friùl (Le chiesezte 
votive del Friuli, saltàt fàr tal 1971) 
e su la sculture in len furlane La 
scultura lignea in Friuli,1956 cun G. 
Nicoletti. Si trate di publicazions che 
lis à insioradis cu lis fotografiis che 
lui al lave ator a fà. O cui dissens che 
al faseve a partî des sôs fotografiis, 
cuant che chestis i pareve che no ri- 
vassin a rindi pardabon ben la opare 
che al veve viodùt. 


Po BEN, DUT CHEST PATRI- 
MONI, CHE AL È CONSERVAT 
ALÌ DE FOTOTECHE DAI CIVICS 
MusEus DI UDIN, cumò al è ogjet 
di un progjet di ricercje e di valo- 
rizazion dal Dipartiment di studis 
umanistics e dal patrimoni culturàl 
de Universitàt di Udin. 

In gracie di finanziaments de 
Provincie di Udin e, soredut, de 


Regjon, al è stàt pussibil un assegn 
di ricercje par Martina Lorenzoni 
che e catalogarà dutis lis fotografiis 
e lis diapositivis (che no son ancje- 
mò contadis) di Marchet, sot dal 
coordenament di Martina Visentin 
che e je responsabile dal Laboratori 
informatic pe documentazion stori- 
che artistiche dal Dipartiment dal 
Ateneu furlan. 





FOTOS DI PRE MARCHET DAL SÎT 
EDVARA2.UNIUD.IT 


A SON PLUSÒRS I MOTÎFS CHE 
A RINDIN PARTICOLARMENTRI 
INTERESSANT L'ARCHIVI DI 
PRE MARCHET, nassût a Glemone 
tal 1902 e muart a Udin tal 1966. 
«Intant, al è cetant impuartant che 
dutis chestis fotografiis si sedin man- 
tignudis tant che corpus unitari e no 
sedin stadis dividudis — e rimarche 
Visentin -, ancje par vie che Marchet 
lis veve organizadis par paîs e fra- 
zions di riferiment dulà che la glesie 
o la opare si cjatavin». 


Po, e va indevant la esperte, «la sò 
vore e je straordenarie par vie che 
cumò buine part di ce che al à foto- 
grafât al è lat pierdût, par colpe dal 
taramot e de azion dal timp. Cun di 
plui, tantis sculturis no si cjatin plui 
dulà che a jerin, par vie che a son 
stadis puartadis tal sigàr tal museu 
diocesan». 


PLUI IN GJENERAL, CHESTIS 
FOTOGRAFIIS CHE NO SON DI 
VALÒR IN SE ma che a àn valòr tant 
che imprest di vore, “a son la teste- 
moneance che in Friùl Marchet al 
è stàt il prin a doprà lis fotografiis 
tant che imprest di osservazion e di 
documentazion dal storic da la art”, 
e sotlinee ancjemò Visentin. Cun di 
plui, «Marchet par prin al à metude 
la atenzion su oparis che a jerin con- 
sideradis no di grant valòr artistic e 
al è fotografàt e descrit, valorizantju, 
altàrs e sculturis di len che no jerin 
fats di artiscj di divignince venite. Par 
dî — e siere -, al è stàt il prin a meti 
la lûs su la produzion dai slovens». 
Marchet su ogni fotografie al à scrit 
dulà che le à fate e cuant. 

Al à zontàt ancje un so pinsîr e ipo- 
tesi di lavòr. Dutis osservazions che 
avignaran cjapadis dentri tes schedis 
di catalogazion. Par intant, si pues 
tacà a viodi la vore de Universitàt 
dal Friùl e lis primis fotografiis 
di Marchet sul sît http://edvara2. 
uniud.it/marchetti/. I 





Pre Josef Marchet, cjalàt di distance 
rispiet ae sò ete, al somee pardabon 
un inteletuàl dal Rinassiment rivàt 
fintremai tal biel mieg dal Nîfcent. 
Cun di fat, personalitàt, 
preparazion e interès lu fasin une 
figure poliedriche cun visions sui 
problemis e capacitàt di frontàju 
che a jerin inedits in ché volte e 
ancjemò di grant interès cumò. 
Indotoràt te Universitàt Catoliche 
di Milan, cuant che al tornà in Friùl 
al insegnà tal liceu dal seminari 

di Udin, po tai liceus Stellini e 
Bertoni e po al Percoto. Il fassiscj 

lu mandarin al confin, ma finide la 
vuere al tornà ferbint e, cun Felix 
Marchi, un miedi, al fondà tal 

1946 il gjornàl La Patrie dal Friùl 





PRE BEPO MARCHET 


e al fasè di santul al grup leterari 
Risultive. 


AL JERE CONVINT CHE LA 
MARILENCHE SI SARÈS 
SALVADE SE E FOS STADE 
INSEGNADE ASCUELE e, ancje 
par chest, si metè a fà un lavoron 
che al publicà tant che Lineamenti 
di grammatica friulana, la sò opare 
plui grande dutun cul volum 


La scultura lignea in Friuli, che i 
critics lu considerin «fondamentàl». 
Ma pre Marchet al preparà tancj 
altris “imprescj” par che i furlans 
no podessin dî di no vént par coltà 
la lòr identitàt. Al publicà Uomini 

e tempi, ilustrazion critiche de vite 
e des oparis di 109 personass e 
notis su altris 773; al metè adun 

il material che po al è deventàt Le 
chiesette votive del Friuli, biel che 

su la Vita Cattolica al scriveve Lis 
predicjis dal muini, intervents li che 
no lis sparagnave a di nissun. Cun 
chei scrits ancje al compagnave, 
cirint di tignî tal troi che i pareve il 
plui just, une societàt che tra i agns 
Cincuante e Sessante e scomencave 
a mudâ di corse ancje chenti. (A.L.) 








GNO 
Ural 


DAL FRIJL 


Midiantde storie dai cognons furlans, 
si fâs ancje la storie dal nestri Friùl. 
Chest mês us proponîn 5 cognons che 
a somearessin di fûr ma che invezit a 
son furlans patocs, presints in Patrie 
di secui. 

(gjavàts fùr di «I cognomi del Friuli» di 
Enos Costantini e Giovanni Fantini ed. La 
Bassa/LithoStampa. 0 ringraciìn i autòrs 
pe disponbilitàt e pe colaborazion). 


CALCATERRA 

Al è probabil che chest cognon al 
vebi tant che origjin un stranon leàt 
a cualchi fat o usance che no podìn 
savé. Si cjatilu a Torrean e a Udin. 
1506 Rainero Calcaterra q. Giovanni 
di Borgo Vecchio di Novara abitan- 
te in S. Daniel, 1547 Ser Antonio 
Calcaterra di Ser Carlo da S. Daniele 
notaio; 1562 Carlo Calcaterra barbi- 
tonsore di Cividale teste in S. Daniele. 


CATTANEO 

Forme contrate di capitaneo, variant 
di cjapitani, non dât tes variis epo- 
chis a tancj diviers uficis sedi militàrs 
che aministratîfs e judiziaris. 1562 
D.no Hieronimo Cathaneo bergomen- 
se utini degent. 1723 Pietro Cattanio 
di Pordenone; 1796, 15 nov. alle ore 
21 passò per Pordenone il generale 
Bonaparte a cavallo, in mezzo alla ca- 
valleria, ed arrivò dalli conti Cattaneo. 
Cognon di Udin e di Pordenon, dulà 
che al à dàt il non al toponim Villa 
Cattaneo. 


COSTANZO 
Al ven dal identic non di persone 
Costante/Costanzo. 1332 donna 


Costancia ad Aquileia; 1426 Cristoful 
lu costant a Brazan; 1658 Gio.Maria 
Costanzo et consorti di Gruaro fittua- 
li nobb. Colloredo. Cognon presint a 
Gurize. 


GRECO 

In origjin al sarà stàt un non di une 
persone che e vignive de Grecie. In 
tancj dialets talians, soredut meri- 
dionài, Greco al à un significàt ne- 
gatîf o, almancul, no positîf. 1325 
Tomasius fil q. Conradi Grechi de 
Glemona; 1393 Philippus lanarius 
grecus a Udine; 1500 Grecus marango- 
nus a Cividale. Presint a Monfalcon, 
Pordenon, Udin, Gurize, San Vît al 
Tiliment, Puart. 


ISOLA 

Di sigûr di un toponim, ma no par 
fuarce sul mâr (par esempli a Udin e 
Dieç di Tumieç). Il cognon Isola a 
Montenârs (une vore presint za tal 
Cinccent) al ven dal non di un borc, 
documentàt tal 1301 cun de Isu/a. 
Si cjate ancje a Udin, Pordenon e 
Spilimberc.1325,10 marzo Armanno 
d.Guodiz f.g. Blancon di Isola; 1326 
Michele e Giacomo f.Ili g. Morars de 
Isola de Montenars. i 

La CjarQne 
al natural 





pronte pe Vierte 
«Ogni stagjon e à 
il so savòr»: une gnove 
iniziative gastronomiche 





FOTO NATURALCARNIA.IT 


E je une rét di impresis cjargnele, 
che e cjape dentri struturis ricetivis, 
ristorants, agriturisims, aziendis 
agroalimentàrs, societàts sportivis, 
ativitàts comerciàls. Durmî, gustà, 
viodi, là ator, condividi esperiencis, 
vivi insome la Cjargne a 360° 
midiant di realtàts ecelentis, 
sparnigadis intes siet valadis cetant 
bielis de mont furlane. Si clame 
Naturalcarnia. 

Presidente e je Chiara Gortani, 
architete e diretore dal Grand Hotel 
Gortani di Darte, struture prime 
rapresentante di cheste gnove 
aventure che e lee teritori, turisim, 
culture. Insiemi a jé, une schirie 

di professioniscj, responsabii di 
albiercs difondîùts, b&b, ristorants, 
aziendis agriculis, realtàts sportivis, 
negozis, e v.i. 


LIS PERAULIS CLÀF A SON “IL 
MIÒR DE CJARGNE”, e cui che al 
rive al pues discuvierzile vivint al 
massim lis sòs maraveis, compagnàt 
di int che le cognòs benon. 

Zîrs in bici, o in moto, o a pît su 
pes monts, daspò ben mangjà e 
bevi cui prodots gjenuins e tipics de 
zone, cualchi compre intes buteghis 
dal artesanàt artistic cjargnel, ben 
durmî. Insome, come sintîsi a cjase. 
Tantis robis, pensadis pai grancj 

e pai piçui, che si puedin dutis 
discuvierzi lant prime a dà un cuc 
sul sît www.naturalcarnia.it. 

E daspò, rivà plens di entusiasim sù 
in Cjargne. 


«IN CJARGNE OGNI STAGJON 
E À IL SO SAVÔR» e je une des 
iniziativis plui interessantis che a 
àn metût sù par cheste Primevere. 
Une serie di cenis basadis su pe 
stagjonalitàt dai prodots che la 
tiere e regale més dopo més, in 
compagnie di cogos, produtòrs, 
artiscj e personas dal teritori, intun 
clime di autentiche ospitalitàt. 

Un progjet inmaneàt cul F4 dai 
Savòrs, Slow Food e la Associazion 
Taliane Sommelier dal Friùl. Il prin 
apontament al è ai 25 di Marg 

cu la cene di magri al Fogolàr di 
Verzegnis, il secont ai 29 di Avrîl 
cu lis jerbis dal bears al Naund/ di 
Priole di Sudri, il tierg ai 27 di Mai 
cu lis jerbis di mont li di Pieruze 

a Dies. Il rest, lait a discuvierzilu. 
Lait sù in Cjargne! Il 


Par viodi i altris contignùts 
de “La Patrie dal Friùl°, 
abonaitsi. Dutis lis informazions si cJatin li dal sît 
www.lapatriedalfriul.org 
Per vedere gli altri contenuti 
de “La Patrie dal Friùl°, 


abbonatevi. Tutte le informazioni si trovano sul sito 


www.lapatriedalfriul.org 

Che tu sedis za abonât o che tu 















le vedis lete dome cualchi volte, 






aboniti o rinove l'abonament 





a un mensîl unic: almancul une volte 


al mês, lei par furlan! 


